b'\n_START_ARTICLE_\n\xc5\xbdljezdasti pajasen\n_START_SECTION_\nOpis\n_START_PARAGRAPH_\nBiljka je dvodomna (mu\xc5\xa1ko i \xc5\xbeensko stablo) a razmno\xc5\xbeava se i nespolno tjeranjem izdanaka iz korijena. _NEWLINE_Kiselo drvo naraste do 30 ili 40 metara visine. Razgranato je, kora debla je siva sa uzdu\xc5\xbenim bijelim prugama, listovi su dugi 40 - 60 cm a peteljka 7 - 13 cm. Cvjetovi sitni i neugledni, \xc5\xbeu\xc4\x8dkaste boje. Mu\xc5\xa1ki cvjetovi imaju 10 pra\xc5\xa1nika koji vonjaju na ma\xc4\x8dju mokra\xc4\x8du. Otrovom ailantonom koji se nalazi u kori i li\xc5\xa1\xc4\x87u inhibira rast drugih biljaka u blizini.\n_START_SECTION_\nSvojstva i uporaba\n_START_PARAGRAPH_\nKoristi se u tradicionalnoj kineskoj medicini. Mo\xc5\xbee se koristiti i za  proizvodnju grubljih vrsta svile (\xc5\xa1antung). Svi su  dijelovi biljke ljekoviti od, kore i listova do plodova. Mo\xc5\xbee se koristiti i kao prirodni insekticid i repelent. Dobro je gorivo drvo. Medonosna je biljka.\n_START_SECTION_\nSprije\xc4\x8davanje  \xc5\xa1irenja\n_START_PARAGRAPH_\nKao najbolja metoda spominje  se kori\xc5\xa1tenje herbicida glifozata (trgova\xc4\x8dko ime Roundup), no kako se radi o izrazito toksi\xc4\x8dnoj i kancerogenoj supstanci \xc5\xa1tetnoj za okoli\xc5\xa1 isti je bolje ne koristiti. U Americi se eksperimentira sa poku\xc5\xa1ajem biolo\xc5\xa1ke kontrole ove invazivne vrste (uz pomo\xc4\x87 insekta Eucryptorrhynchus brandti).'